Муҳаммад Абдулазиз

Муҳаммад Абдулазиз (ба забони русӣ насаби шахсияти сиёсӣ бо ҳарфи сахт -де- [Абдел / а зиз] ,  ‎ 17 августи соли 1947, Марракеш, Марокаш, Фаронса - 31 майи соли 2016  ) - Котиби генералии Ҷабҳаи Полисарио ва Президенти қисман эътирофшудаи Ҷумҳурии Демократии Саҳрои Араб  аз 30 августи соли1976 то охири  ҳаёт.

 Зиндагинома 
Дар оилаи бадавиёни  Марокаш таваллуд шудааст, ки аъзои он ба гурӯҳи қабилаҳои арабзабони Реҷибат тааллуқ доранд. Падари ӯ иштирокчии ҷанги Ифни зидди Испониё, сарбози артиши шоҳии Марокаш то соли 1976 буд  . Вай тарафдори он буд, ки Саҳрои Ғарбӣ бахше аз Марокаш боқӣ монад, узви Шӯрои машваратии шоҳона оид ба корҳои Саҳрои Ғарбӣ буд ва аз ин рӯ мухолифи сиёсии писараш буд.

Маълумоти олиро дар Донишгоҳи Муҳаммади V дар Работ гирифтааст. Аз солхои 60-ум инчониб иштирокчии ҳаракатҳои чапгароии навтаъсиси салтанат буд.

Дар соли 1973 бо як қатор одамони «чап»-и Марокаш Ҷабҳаи Полисариоро таъсис дод, ки он ба тарафдории истиқлолияти Саҳрои Ғарбӣ, ки он замон мустамликаи Испониё буд, ва инчунин зидди дохил шудани он ба Марокаш баромад мекард. Соли 1976 баъд аз марги аввалин котиби генералии ҳизби Саҳроӣ Мустафо Сайид ал-Валӣ вориси ӯ интихоб шуд. Дар тартиб додани конститутсияи якуми Ҷумҳурии Демократии Саҳрои Араб иштирок дошт. Полисарио дар таҳти роҳбарии ӯ аз самти сотсиалистии худ даст кашида, ба арзишҳои демократии либералӣ, аз ҷумла ба демократияи бисёрҳизбӣ  ва иқтисоди бозаргонӣ тамаркуз кард.

Аз августи соли 1976 вай президенти Ҷумҳурии Демократии Саҳрои Араб ба расмият шинохтанашуда буд.

Ба ҷанги партизанӣ бар зидди нерӯҳои Марокаш роҳбарӣ карда, дар як бошишгоҳи гурезаҳо дар вилояти Тиндуф дар ҷанубу ғарби Алҷазоир зиндагӣ мекард. Марокашиҳо ӯро ҳамчун яке аз ҳомиёни роҳбарияти Алҷазоир ва хоин медонистанд  . Кӯшиш кард, ки аз дастгирии давлатҳои ғарбӣ, пеш аз ҳама ИМА ва Иттиҳоди Аврупо. Вай дар суханрониҳои худ терроризми исломиро маҳкум кард ва таъкид кард, ки ҷанги партизанӣ набояд бар зидди мардуми осоишта ва моликияти онҳо нигаронида шавад.

Пас аз он ки Саҳрои Ғарбӣ дар соли 1982 аз ҷониби Созмони Ваҳдати Африқо ба расмият шинохта шуд ва Марокаш дар соли 1985 аз он хориҷ шуд, пас аз он ки ин созмон дар соли 2001 ба Иттиҳоди Африқо табдил ёфт, ӯ вазифаи худро нигоҳ дошт. Моҳи декабри соли 2005 аз ҷониби Ассотсиатсияи ҳуқуқи башари Испонияё ба ӯ "Ҷоизаи байналмилалии ҳуқуқи башар" дода шуд.

Дар ақидаҳои сиёсии худ ӯро миллатгарои дунявӣ медонистанд. Нақшаи Бейкерро, ки аз ҷониби СММ дар соли 2003 пешниҳҳод шуда буд, дастгирӣ намуд. Полисарио дар таҳти роҳбарии ӯ аз самти пештараи худ ба сотсиализми араб даст кашида, ба манфиати арзишҳхои демократии либералӣ баромад. Ин дар муътадил шудан ба сохтори бисёр ҳизбӣ ва иқтисоди бозаргонӣ ифода ёфт. Ба муроҷиати худ дар бораи дастгирӣ ба Иёлоти Муттаҳида ва Иттиҳоди Аврупо ӯ посухи мусбат нагирифтааст. Моҳи марти соли 2016 Дабири кулли СММ Пан Гӣ Мун аз урдугоҳҳои гурезаҳо, ки аз ҷониби Полисарио таъсис дода шудааст, дидан карда, бо Абдулазиз мулоқот кард.

Дар дохили Полисарио сиёсатмадорро барои он интиқод карданд, ки ба ислоҳот дар ҳаракат монеъ шуда, ба ҷои аз сар гирифтани муборизаи мусаллаҳона ба роҳи дипломатӣ гузаштааст.

 Эзоҳ 

 Пайвандҳо 



Гурӯҳ:Шахсиятҳо аз рӯи алифбо
Гурӯҳ:Президентҳои Саҳрои Ғарбӣ
Гурӯҳ:Сиёсатмадорони асри XXI
Гурӯҳ:Википедия:Мақолаҳои бо сарчашма аз Викидода
Гурӯҳ:Даргузаштагони Алҷазоир
Гурӯҳ:Даргузаштагони соли 2016
Гурӯҳ:Даргузаштагони 31 май
Гурӯҳ:Зодагони Алҷазоир
Гурӯҳ:Зодагони соли 1947
Гурӯҳ:Зодагони 17 август